Rijeka, 1. listopada 2019. godine

**NAJAVA ZA MEDIJE**

**Izložba dječjih slikarskih radova nastalih u okviru Dječjeg programa ovogodišnjeg Porto Etno festivala**

U srijedu 2. listopada 2019. u 17 sati u prostoru Mjesnog odbora “Mlaka” u Ulici Giuseppe Duella 2, otvara se izložba dječjih slikarskih radova nastalih u okviru Dječjeg programa ovogodišnjeg Porto Etno festivala.

Mala dječja slikarska radionica bila je dio zabavnog i edukativnog programa za djecu, u dobi od tri do šest godina, a održana je u Osnovnoj školi/Scuola Elementare Dolac u Rijeci 08. rujna.2019. godine, uz mentorsko vodstvo Vladimira Provčija, diplomiranog slikara iz udruge nacionalne manjine Kulturno društvo Rusina i Ukrajinaca Rušnjak PGŽ.

Mali polaznici su crtali i slikali te pokazali izrazitu kretivnost likovnog jezika stvorivši tridesetak slikarskih radova. Izrazili su se akvarelom u tehnici rada sa slamčicom i kistom. Uobličavali su slike brojeva i na kraju se iskazali i u slobodnoj temi, pokazavši veliki interes za predmete oko sebe.

“Male su umjetnice i umjetnici radili samostalno uz zavidno poznavanje likovnosti i pismenosti. Radionica je nadasve bila vrlo uspješna, djeca su radu pristupila s ozbiljnošću i disciplinom a ujedno i s velikim interesom i veseljem. Bili su prisutni i roditelji koji su promatrali rad svojih mališana. Njihova prisutnost je djeci davala podstrijek ka uspješnosti.” **Kazao nam je voditelj radionice Vladimir Provči.**

**Izložba će se moći razgledati do 16.10.2019. u radnom vremenu tajništva MO Mlaka.**

Unaprijed zahvaljujem na objavi najave i srdačno Vas pozdravljam.

**Kontakt za medije:** Koordinatorica odnosa s javnošću Nela Simić, nela.simic@rijeka2020.eu, M. 092 188 4118